**NOTEIKUMI**

LIEPĀJĀ

|  |  |  |
| --- | --- | --- |
| 2021.gada 22.aprīlī |   Nr.4 (prot. Nr.5, 16.§) |  |
| Par bērniem piemēroto audzinoša rakstura piespiedu līdzekļu izpildes kārtību Liepājas pilsētas pašvaldībā |
|  | Izdoti saskaņā ar Valsts pārvaldes iekārtas likuma 72.panta pirmās daļas 2.punktu |

 1. Noteikumi “Par bērniem piemēroto audzinoša rakstura piespiedu līdzekļu izpildes kārtību Liepājas pilsētas pašvaldībā” (turpmāk - noteikumi) ir izdoti ar mērķi noteikt vienotu rīcību institūciju sadarbībai pēc lēmuma par audzinoša rakstura piespiedu līdzekļa piemērošanu bērniem saņemšanas, lai nodrošinātu pēc iespējas efektīvāku piemērotā piespiedu līdzekļa izpildi un izpildes uzraudzību.

 2. Lēmumus par audzinoša rakstura piespiedu līdzekļa piemērošanu pieņem tiesa vai administratīvā komisija atbilstoši likumam “Par audzinoša rakstura piespiedu līdzekļu piemērošanu bērniem”.

 3. Katra iestāde veic savas darbības tai normatīvajos aktos noteiktās kompetences ietvaros.

 4. Audzinoša rakstura piespiedu līdzekļu piemērošanas bērniem izpildes shematiskā kārtība atbilstoši iestāžu kompetencei ir noteikta pielikumā.

 5. Ja Liepājas pilsētas pašvaldībā (Liepājas pilsētas pašvaldības iestādē “Liepājas pilsētas pašvaldības administrācija”) saņemts tiesas vai citas pašvaldības administratīvās komisijas lēmums par audzinoša rakstura piespiedu līdzekļa piemērošanu bērnam, tas tiek reģistrēts un nodots darbam pielikumā noteiktajai lēmuma izpildinstitūcijai un uzraugošajai institūcijai.

 6. Institūcijas papildu pielikumā noteiktajai sadarbībai var veikt informācijas apmaiņu telefoniski, rakstiski vai citā formā, lai pēc iespējas ātrāk nodrošinātu bērnu interesēm atbilstošāko konkrēta audzinoša rakstura piespiedu līdzekļa izpildes veidu.

 7. Lai nodrošinātu pēc iespējas efektīvāka audzinoša rakstura piespiedu līdzekļu piemērošanu bērnam, Liepājas pilsētas pašvaldības institūcijas ir tiesīgas sadarboties ar citu pašvaldību atbildīgajām institūcijām.

 8. Uzraugošā institūcija izlemj jautājumu par audzinoša rakstura piespiedu līdzekļa piemērošanas ilguma samazināšanu vai palielināšanu, vai piemērotā audzinoša rakstura piespiedu līdzekļa aizstāšanu ar stingrāku piespiedu līdzekli. Uzraugošā institūcija sagatavo un iesniedz attiecīgai tiesu institūcijai vai administratīvajai komisijai motivētu pieteikumu par audzinoša rakstura piespiedu līdzekļa piemērošanas ilguma samazināšanu vai palielināšanu, vai piemērotā audzinoša rakstura piespiedu līdzekļa aizstāšanu ar stingrāku piespiedu līdzekli.

 9. Administratīvā komisija, saņemot uzraugošās institūcijas motivētu pieteikumu, izvērtē savā rīcībā esošo informāciju un pieņem attiecīgu lēmumu par audzinoša rakstura piespiedu līdzekļa piemērošanas ilguma samazināšanu vai pagarināšanu, vai piemērotā audzinoša rakstura piespiedu līdzekļa aizstāšanu ar stingrāku piespiedu līdzekli.

 10. Administratīvā komisija, ja tā ir izmantojusi iespējas piemērot stingrāku audzinoša rakstura piespiedu līdzekli vai administratīvās komisijas rīcībā nav stingrāka audzinoša rakstura piespiedu līdzekļa, izvērtē savā rīcībā esošo informāciju, izvērtē stingrāka audzinoša rakstura piespiedu līdzekļa nepieciešamību un citus tiesiskos un faktiskos apsvērumus, un iesniedz tiesā motivētu pieteikumu ar lūgumu piemērot bērnam tādu audzinoša rakstura piespiedu līdzekli, kura piemērošana nav administratīvās komisijas kompetencē.

|  |  |
| --- | --- |
| DOMES PRIEKŠSĒDĒTĀJS |  Jānis VILNĪTIS |